"अंतहीन सड़क " लेखक के द्वारा अपने अंदाज़ में प्रस्तुत करती हुई स्त्री के अस्मिता पर लगे प्रश्न पर एक उपन्यासिका या यूँ कहें लम्बी कहानी है | शोधात्मक रुप मेँ कथात्मक शैली मेँ प्रस्तुत एक ऐसी कोशिश है जिसपर नारी विमर्श का ढोल पीटते किसी अन्य पुरुष या महिला रचनाकारों का उतने विस्तृत तौर पर ध्यान यही गया जितना की अविनाश ने अपने साहस के साथ इस विषय पर भरपूर प्रयत्न किया है | कहानी चार मित्रों के जरिये आगे बढ़ती है , जिसे आरम्भ करती हैँ कलकत्ता की ख़ुद एक मुस्लिम लड़की नुसरत परवीन | एल.एल.बी. के अध्ययन के लिए अविनाश , जमशेदपुर का विवेक तथा कलकत्ता का असफाक साथ-साथ रहते हैँ | नुसरत वाराणसी में ही रहती है वह इनलोगो के साथ घुलमिल जाती है और यहीं से शुरू होता है पढ़ाई के दौरान वेश्या जीवन के अंत के लिए चारोँ का प्रयत्न |चारोँ का संकल्प होता है कि वेश्या जीवन के अंत के लिए प्रयत्न किया जाए । वेश्या बनने के कारणोँ की तलाश हो । चारोँ सम्मिलित हो साहस और निस्संकोच रुप से वेश्याओँ के पास जाते हैँ । कहीँ-कहीँ फीस चुकाते हैँ । उनकी कोठरी मेँ प्रवेश करते हैँ ।वहाँ की गंदगी और परिस्थिति से रुब-रु होते हैँ । वेश्याओँ से बात करते हैँ । उन्हेँ विश्वास मेँ लेते हैँ । उनकी जीवन-गाथा से परिचित होते हैँ । उन्हेँ नये जीवन के शुरुआत करने के लिए प्रेरित करते हैँ । कुछ